**«Կովկասի գերուհին»** (ռուս.՝ «Кавказская пленница!»), ռուսական կատակերգություն որը նկարահանել է ռեժիսոր Մաքսիմ Վորոնկովը։ 1967 թվականին Լեոնիդ Գայդայի նկարահանած կատակերգության ռեմեյքն է, չնայած, ռեժիսոր Վորոնկովի խոսքով, ինքը ցանկացել է նկարահանել ոչ թե ռեմեյքը, այլ «մեծ կինոատրակցիոն ստեծել երիտասարդ սերնդի համար»։ Ֆիլմի պրեմիերան տեղի է ունեցել 2014 թվականի օգոստոսի 21-ին։ Ֆիլմը ռուսական վարձույթում 12+ տարիքային սահմանափակում ունի և նվիրված է Իլյա Օլեյնիկովի հիշատակին։ Ինչպես ֆիլմի բնօրինակի դեպքում, նկարահանումներն անցկացվել են Ղրիմում, այլ ոչ թե Հյուսիսային Կովկասում։ Թեգլայնն է՝ «Պատմությունը կրկնվում է» (ռուս.՝ «История повторяется!»)։ Վարձույթում ֆիլմը ձախողվել է։

Սյուժե
------

Սյուժեն, ընդհանուր առմամբ, ամբողջությամբ կրկնում է օրիգինալ կատակերգության պատմությունը. լրագրող Շուրիկը ժամանում է Կովկաս՝ տեղական մշակույթի և բանահյուսության ուսումնասիրման նպատակով։ Գորսկ քաղաքում Նա հանդիպում է Նինա անունով մի աղջկա, որի հետ մտադիր է ամուսնանալ Գորսկի քաղաքապետ Գեորգի Գաջիևիչ Սաախովը։ Օգտագործելով լրագրողին՝ Սաախովը և նրա ենթակաները (Վախկոտ, Ցանցառ և Փորձառու) առևանգում են Նինային։ Հասկանալով, որ իրեն խաբել են, Շուրիկը շտապում է փրկել իր սիրելի աղջկան։

Սակայն, կան որոշ տարբերություններ բնօրինակից։ Օրինակ, Նինան սիրահարվում է Շուրիկին ոչ թե հանգամանքների բերումով, երբ ճակատագրի բերմամբ նրանք բազմիցս բախվում են, այլ ֆիլմի հենց սկզբում։ Փոխվել է որոշ տեսարանների բովանդակությունը, օրինակ՝ գերուհու ժամանցը Սաախովի ամառանոցում։

Վրեժխնդրության տեսարանը խաղարկվում է ստորգետնյա ավտոկայանատեղիում։ Վրիժառուները ձիով ներխուժում են այնտեղ և Սահովին գցում իր մեքենայի բեռնախցիկը, բայց նա փախչում է, այդ ժամանակ էլ նրա վրա կրակում են աղով լիցքավորված փամփուշտից։ Դատարանում պարզվում է, որ դատավորը նման է անտագոնիստի, ինչպես երկվորյակ եղբայրը։ Ի վերջո, Սաախովը, ի տարբերություն օրիգինալ ֆիլմի, արդարացվում է։ Այս երկու դրվագները հղում են խնամիությանն ու մեքենայի բեռնախցիկում մարդկանց առեւանգումներին, որոնք ժամանակակից Կովկասի բնորոշ «մնացուկներ» են։

Դերերում
--------

* Դմիտրի Շարակոիս – *Շուրիկ, լրագրող (հնչյունավորել է Սերգեյ Բուրունովը)*
* Անաստասիա Զադորոժնայա – *Նինա*
* Գենադի Խազանով – *Գորսկի քաղաքապետ Սաախով Գեորգի Գաջիևիչ / դատավոր*
* Արարատ Քեշյան – *Ջաբրաիլ, Նինայի քեռին և Սաախովի վարորդը*
* Միխայիլ Տարաբուկին – *Էդիկ, շտապօգնության վարորդ*
* Նիկոլայ Դոբրինին – *խաբեբա Ցանցառ*
* Սեմյոն Ստրուգաչով – *խաբեբա Վախկոտ*
* Սերգեյ Ստեպանչենկո – *խաբեբա Փորձառու*
* Միխայիլ Եֆրեմով – *հյուրանոցի ադմինիստրատոր*
* Յուլի Գուսման – *հոգեբուժարանի գլխավոր բժիշկը*
* Ռուսլան Պիսանկա – *տաքսու վարորդ*
* Լյուբով Տիխոմիրովա – *Սաիդա, Ջաբրայիլի կինը, Նինայի մորաքույրը*
* Վերոնիկա Վորոնկովա – *Ջաբրայիլի դուստրը*
* Միխայիլ Բոգդասարով –  *հյուրընկալ տանտեր, թամադա*
* Էվկլիդ Քյուրձիդիս – *ոստիկան*
* Իգոր Գասպարյան – *ոստիկան խորովածանոցից*
* Գիա Գագուա – *մետրդոտել*
* Լարիսա Ուդովիչենկո – *բուժքույր*
* Միխայիլ Վլադիմիրով – *տաքսու վարորդ Դավիթ*
* Վլադիմիր Եպիսկոպոսյան – *խորոված անող*
* Անտոն Եսկին – *պացիենտ «Կուտուզով»*
* Ռոման Սավչենկո – *նստարանին նստած պացիենտ*
* Ալեքսեյ Դմիտրիև – *նստարանին նստած պացիենտ (լուսագրերում սխալմամբ նշված է «Կուտուզովի» դերը»)*
* Վլադիմիր Դյաչկով – *կենվոր հյուրանոցում*
* Լոլիտա Աուշևա – *հյուր*
* Սերգեյ Ժիվոտով – *կենվոր հյուրանոցում*
* Պոլինա Կուտիխինա (կասկադյոր)

Վարձույթ և քննադատություն
-------------------------

Ֆիլմն ստացել է բացասական քննադատության տարափ։ Ֆիլմի խիստ բացասական գրախոսականներ են հրապարակել «Աֆիշա», «Կոմսոմոլսկայա պրավդա», Газета.ru, Mail.ru հրատարակությունները։ Այդ արձագանքների մեծ մասը հանգում է այն բանին, որ ռեմեյքը Գայդայի ֆիլմի անհաջող կրկնօրինակն է, որը վերարտադրվում է գրեթե կադր առ կադր, իսկ հազվագյուտ պահերը, որոնցում ֆիլմը հեռանում է բնօրինակից, ստացվել են գռեհիկ ու անհաջող։

Ֆիլմը ձախողվել է վարձույթում՝ հավաքելով 180 942 դոլար՝ 3,5 մլն դոլար բյուջեով։

«Новая газета» թերթի պնդման համաձայն՝ Եվգենի Բաժենովի (*BadComedian*) ջախջախիչ տեսագրությունից և մշակույթի նախարարությունում Վլադիմիր Մեդինսկուն ուղղված անձնական դիմումից հետո խոստացել են, որ «Կովկասի գերուհու» ռեժիսոր Մաքսիմ Վորոնկովին այլևս ոչ ոք գումար չի տա:Այդ ժամանակից ի վեր Վորոնկովը ոչ մի կինոնկար չի նկարահանել, իսկ նրա ֆիլմերի վարկանիշը «Կինոպոիսկում» ամենացածրերից մեկն է։

Դերասանների կարծիքը ֆիլմի մասին
-------------------------------

> 
> 
> Ոչ ոք չի ձգտում ինչ-որ մեկի գերազանցել։ Դա նման է պիեսի, որը ցանկանում եք խաղալ։ Բայց բնօրինակի շրջանակներում։
> 
> 
> 
> *Բնօրինակ տեքստ* (ռուս.)  
> 
> *Никто не стремится что-то переплюнуть. Это как пьеса, которую хочется сыграть. Но в рамках оригинала.*
> 
> 
> 
> — Անաստասիա Զադորոժնայա
> 
> 

> 
> 
> Դուք գիտեք, ես ընդհանրապես ցանկացած տեսակի ռեմեյքների մեծ երկրպագու չեմ։ Բայց քանի որ իմ մասնակցությունը այս ֆիլմում պայմանավորված էր իմ մահացող ընկերոջ խնդրանքով, որը պետք է խաղար այդ դերը (Ես հիմա խոսում եմ Իլյա Օլեյնիկովի մասին), ես արդեն ինձ ոչ մի հարց չեմ տվել։
> 
> 
> 
> *Բնօրինակ տեքստ* (ռուս.)  
> 
> *Вы знаете, я вообще не большой поклонник всякого рода ремейков. Но поскольку моё участие в этом фильме было обусловлено просьбой моего умирающего друга, который должен был эту роль играть (я говорю сейчас об Илье Олейникове), я себе никаких вопросов уже не задавал.*
> 
> 
> 
> — Գենադի Խազանով
> 
> 

> 
> 
> Մի բան կարող եմ ասել․ մենք՝ դերասաններս, ազնվորեն ենք աշխատել, հարյուր տոկոսով ենք տրվել։ Բայց կա ռեժիսորական աշխատանք, մոնտաժ։ Եվ տարբեր այլ բաղադրիչներ, որոնք կախված չեն մեզանից։ <...> Եվ դեռ կասեմ որպես գաղտնիք. նկարահանումներն ավարտվել են երկու և ավելի տարի առաջ, իսկ այսօր խմբից ոչ բոլորին են ամբողջությամբ վճարել իրենց աշխատավարձը։ Այդ թվում՝ ինձ։ Դա այնքան էլ հաճելի չէ։ Ես նայում էի էկրանին և մտածում․ հետաքրքիր է, որտեղ են իմ փողերը, կվճարե՞ն արդյոք, թե՞ խաբեցին։
> 
> 
> 
> *Բնօրինակ տեքստ* (ռուս.)  
> 
> *Одно могу сказать: мы, артисты, работали честно, отдавались на сто процентов. Но есть ещё режиссёрская работа, монтаж. И разные прочие компоненты, которые не от нас зависят. <…> Ну и ещё скажу по секрету: съёмки завершились два с лишним года назад, а на сегодня не всем из группы целиком выплатили зарплату. В том числе и мне. Это не слишком приятно. Я смотрел на экран и думал: интересно, где же мои денежки, заплатят всё же или кинули?*
> 
> 
> 
> — Դմիտրի Շարակոիս
> 
>

Ծանոթագրություններ
------------------

1. ↑  «Кавказская пленница 2 - Кино и видео - Oбщага.KZ». Արխիվացված է օրիգինալից 2015 թ․ հուլիսի 24-ին. Վերցված է 2021 թ․ հունվարի 13-ին.
2. ↑  "Кавказская пленница!" Արխիվացված 2021-01-21 Wayback Machine на сайте Kinofullhd.ru
3. ↑
4. ↑  Интервью М.Воронкова в программе «Правда-24»
5. ↑  «Илья Олейников выступил в качестве продюсера ремейка легендарной кинокомедии Гайдая». Արխիվացված է օրիգինալից 2022 թ․ փետրվարի 12-ին. Վերցված է 2021 թ․ հունվարի 13-ին.
6. ↑  «Режиссёр Максим Воронков – о съемках фильма "Кавказская пленница!"». m24.ru. Վերցված է 2015 թ․ նոյեմբերի 3-ին.
7. ↑  «Кавказская пленница» с треском проваливается в российском прокате! — Кино и телевидение — Культура ВРН
8. ↑  Ремейк советской комедии «Кавказская пленница» провалился в красноярском прокате | НГС24 - новости Красноярска
9. ↑  5 плохих ремейков советских комедий
10. ↑  Отзывы и рецензии на фильм Кавказская пленница!
11. ↑  *Антон Долин.* Новая «Кавказская пленница»: зачем вы это сделали? Արխիվացված 2015-02-15 Wayback Machine
12. ↑  *Денис Корсаков.* «Кавказская пленница» в аду
13. ↑  *Анастасия Лисицина.* Шурик в Запределье
14. ↑  *Борис Гришин.* Самый гуманный суд в мире Արխիվացված 2016-03-02 Wayback Machine
15. ↑  Вячеслав Половинко, Анастасия Тороп (2019 թ․ մարտի 1). «Шутки с YouTube кончились». *www.novayagazeta.ru*. Новая газета. Վերցված է 2019 թ․ նոյեմբերի 5-ին.
16. ↑  «Настя Задорожная о съёмках новой «Кавказской пленницы»». Рамблер. 2012 թ․ օգոստոսի 2. Արխիվացված է օրիգինալից 2018 թ․ հունվարի 5-ին. Վերցված է 2018 թ․ հունվարի 4-ին.
17. ↑  ««В «Кавказской пленнице!» я заменил Илью Олейникова»». Известия. 2014 թ․ օգոստոսի 22.
18. ↑  «Дмитрию Шаракоису 2,5 года не могут заплатить за роль Шурика в фильме «Кавказская пленница»». Собеседник. 2014 թ․ հուլիսի 3.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |